5. ΒΑΣΙΛΙΚΟΝ ΔΙΑΤΑΓΜΑ της 11/28 Μαρτ. 1957 Περί χαρακτηρισμού ως διατηρητέων ή μη εγγράφων εν τοις Αρχείοις της Κεντρικής Υπηρεσίας του Υπουργείου Δικαιοσύνης των ετών 1935 μέχρι και του έτους 1954. Εν όψει του άρθρ. 3 του από 10/19 Μαΐου 1939 Β.Δ/τος «περί εκκαθαρίσεως των αρχείων της Κεντρικής Υπηρεσίας του Υπουργείου Δικαιοσύνης», της παρ. 6 του άρθρ. 3 του Α.Ν. 1451/38 «περί ανεγέρσεως κτιρίων προς στέγασιν των Αρχείων των Κεντρικών Υπηρεσιών κλπ.» εν συνδυασμώ προς το άρθρ. 10 του Α.Ν. 1592/39 «περί τροποποιήσεως διατάξεων τινών του υπ’ αριθ. 125/36 κωδικοποιηθέντος Νόμου περί οργανώσεως της Γραμματείας κλπ.» (γν. Σ.τ.Ε.). Άρθρ.1.-Χαρακτηρίζομεν ως διατηρητέα έγγραφα εν τοις αρχείοις του Υπουργείου Δικαιοσύνης εκ των ετών 1935 μέχρι και του έτους 1954 τα ακόλουθα: 1)Τα διάφορα βιβλία της υπηρεσίας (πρωτόκολλα, σχετίσεως εγγράφων, προσωπικού, ευρετήρια εγγράφων, μητρώα, πρακτικά κλπ.) 2)Τας πάσης φύσεως γνωμοδοτήσεις. 3)Παν έγγραφον όπερ κατά την κρίσιν του Προϊσταμένου της υπηρεσίας Διεκπεραιώσεως – Πρωτοκόλλου και Αρχείου ή του Προϊσταμένου της Επιτροπής εκκαθαρίσεως των εν λόγω εγγράφων, εμφανίζει ενδιαφέρον από νομικής, ιστορικής ή κοινωνικής απόψεως. 4)Παν έγγραφον αφορών εις νομοπαρασκευαστικήν εργασίαν. 5)Τα πάσης φύσεως Δ/τα εκδοθέντα υπό του Υπουργείου τούτου. 6)Τας αποφάσεις τας αφορώσας διορισμούς, προαγωγάς, μεταθέσεις, απολύσεις υπαλλήλων εμμίσθων τε και αμίσθων υπαγομένων εις την αρμοδιότητα του Υπουργείου τούτου. 7)Τας αποφάσεις υπό όρον απολύσεως καταδίκων. 8)Παν έγγραφον σχετικόν με τη έκδοσιν εγκληματιών. 9)Τα δικαιολογητικά δαπανών από του μηνός Νοεμβρίου 1944 μέχρι και του έτους 1952. 10)Τα έγγραφα των αναρρωτικών αδειών μετά των εν αυτοίς ιατρικών γνωματεύσεων. Άρθρ.2.-Χαρακτηρίζομεν ως προσωρινώς διατηρητέα: Α΄.Επί μίαν δεκαετίαν από της εκδόσεώς των τας εκθέσεις επιθεωρήσεως των Φυλακών του Κράτους. Β΄.Επί μίαν πενταετίαν από της εκδόσεώς των τα ακόλουθα: α)τα πάσης φύσεως σχέδια ποινικής καταστάσεως εκδοθέντα συνεπεία αιτήσεως ιδιωτών ή διαφόρων αρχών, β)τους πίνακας των συνταχθέντων δελτίων Ποινικού Μητρώου υπό παντός Ποινικού Δικαστηρίου, γ)τας καταστάσεις των περιελθόντων εις την υπηρεσίαν του τμήματος Ποινικού Μητρώου δελτίων «Ποινικού Μητρώου», δ)τας εκθέσεις «Επιθεωρήσεως» των υπηρεσιών Ποινικού Μητρώου, ε)την αλληλογραφίαν της Υπηρεσίας Χαρίτων αφορώσαν την κίνησιν δικογραφιών, συμπλήρωσιν δικαιολογητικών επί αιτήσεων χάριτος καταδίκων, ανακοινώσεως αποτελέσματος  χάριτος προς Εισαγγελείς, Διευθυντάς Φυλακών ή άλλας του Κράτους Αρχάς, ως και πάσης άλλης φύσεως αλληλογραφίαν, εξαιρέσει των εγγράφων εκείνων περί ων προβλέπει η παρ. 3 του άρθρ. 1, ς)τους πίνακας εργασιών των διαφόρων δικαστηρίων, ζ)τας εκθέσεις επιθεωρήσεως Δικαστικών Γραφείων, η)τα έγγραφα παραπόνων κρατουμένων. Γ΄.Επί μίαν τριετίαν από της εκδόσεώς των τα ακόλουθα: α)τας αποφάσεις εγκρίσεως δαπανών αρτοτροφοδοσίας, β)τας αποφάσεις εγκρίσεως πιστώσεων, γ)τα υπό των υπηρεσιών του Υπουργείου τούτου τιθέμενα έγγραφα υπό των ένδειξιν «Αρχείον». Δ΄.Επί μίαν διετίαν από της εκδόσεώς των: α)τας αποφάσεις εγκρίσεως συσσιτίου εις χρήμα, β)τας αποφάσεις εκδόσεως ενταλμάτων προπληρωμής, γ)τας αποφάσεις εγκρίσεως νοσηλειών και εισαγωγής εις νοσοκομεία, δ)τας εντολάς αποστολής υλικού. 2.Άπαντα τα ανωτέρω έγγραφα των κατηγοριών των στοιχ. Α, Β, Γ, της παρ. 1, μετά την παρέλευσιν των ως άνω τασσομένων προθεσμιών, αποσύρονται αυτεπαγγέλτως εκ των οικείων φακέλλων, παρά της αρμοδίας υπηρεσίας, δυνάμενα να εκποιηθώσι προς βιομηχανικήν πολτοποίησιν κατά τας κειμένας διατάξεις. Άρθρ.3.-1.Χαρακτηρίζομεν ως άχρηστα έγγραφα εκ των ετών 1935 μέχρι και του έτους 1954 τα ακόλουθα: α)τας κανονικάς αδείας απουσίας, β)τας μεταγωγάς πάσης φύσεως καταδίκων, ως και τας εισαγωγάς τούτων εις διάφορα νοσοκομεία κρατουμένων, τους πίνακας κρατουμένων, γ)την αλληλογραφίαν Ποινικού Μητρώου, εξαιρέσει των περιπτώσεων, περί ων προβλέπει η παρ. 1 του στοιχ. Β΄ του άρθρ. 2 του παρόντος, δ)την αλληλογραφίαν αποστολής βιβλίων Υποθηκών και Ληξιαρχείων, καταδίκων, διπλοτύπων και πάσης φύσεως εντύπων, ως και πάσαν άλλην αλληλογραφίαν ήτις χαρακτηρίζεται δια προπαρασκευαστικάς εργασίας, ε)τας αιτήσεις, υπομνήματα περί χορηγήσεως αμνηστίας ή χάριτος, αναστολής εκτελέσεως θανατικής ποινής επιβληθείσης υπό Στρατοδικείων, ς)τας αιτήσεις ή υπομνήματα περί λήψεως ωρισμένων νομοθετικών μέτρων (π.χ. ενοικιοστασίου, δικαιοστάσιον, παράτασις νομίμων προθεσμιών κλπ.) ζ)την αλληλογραφίαν της Υπηρεσίας Εντελλομένων Εξόδων, η)τους στατιστικούς πίνακας Φυλακών του Κράτους της ως άνω χρονολογίας. 2)Άπαντα τα ανωτέρω έγγραφα της παρ. 1 αποσύρονται εκ των οικείων φακέλλων αυτεπαγγέλτως, δυνάμενα ως ανωτέρω να εκποιηθώσι προς βιομηχανικήν πολτοποίησιν κατά τας κειμένας διατάξεις. (Αντί της σελ. 74,01 (β) Σελ. 74,01(γ) Τεύχος 507-Σελ. 5 Αρχείο 6.Α.ζ.5 Άρθρ.4.-Δια την εκκαθάρισιν των Αρχείων του Υπουργείου Δικαιοσύνης συνιστάται δι’ αποφάσεως του επί της Δικαιοσύνης Υπουργού Επιτροπή εκ μονίμων υπαλλήλων ουχί πλειόνων των έξ, εκ των οποίων ο εις έσται προϊστάμενος. Μέλη της Επιτροπής ορίζονται μόνιμοι υπάλληλοι της Κεντρικής Υπηρεσίας του Υπουργείου Δικαιοσύνης επί 7ω τουλάχιστον βαθμώ. Δια την εκτέλεσιν των διαφόρων βοηθητικών και χειρωνακτικών εν γένει υπηρεσιών θα απασχοληθώσι και δύο κλητήρες ή ημερομίσθιοι εργάται Αρχείου. Άρθρ.5.-Από της ισχύος του παρόντος άπαντα τα υπό των υπηρεσιών του Υπουργείου Δικαιοσύνης καταρτιζόμενα και νομίμως υπογραφόμενα έγγραφα, δέον συμφώνως προς τας ανωτέρω διατάξεις να χαρακτηρίζωνται ως ανωτέρω υπ’ ευθύνην των προϊσταμένων των Διευθύνσεων και Τμημάτων του Υπουργείου Δικαιοσύνης και αναλόγως του περιεχομένου τούτου υπό τας κάτωθι διακρίσεις τιθεμένης ειδικής δι’ εκάστην περίπτωσιν σφραγίδος. 1.«Φύλαξις Οριστική». 2.«Φύλαξις πενταετής» 3.«Φύλαξις τριετής». 4.«Φύλαξις διετής». Άρθρ.6.-Εις τον αυτόν επί της Δικαιοσύνης Ημέτερον Υπουργόν ανατίθεμεν την δημοσίευσιν και εκτέλεσιν του παρόντος Δ/τος ούτινος η ισχύς άρχεται από της δημοσιεύσεως τούτου εις την Εφημερίδα της Κυβερνήσεως. 